Phantasy Star II

Ur c'hoari video RPG eo Phantasy Star II. Deuet eo er-maez er Stadoù-Unanet e 1989. Ret eo implijout ur Sega Mega Drive evit c'hoari gantañ. E japaneg eo anvet Phantasy Star II (ファンタシースター II 還らざる時の終わりに , Fantashī Sutā Tsū Kaerazaru Toki no Owari ni) E saozneg e oa ar c'hoari video-mañ. Ur c'hoari video dezhañ e-unan e oa. E-pad ar bloavezhioù 90 e oa ur seurt brezel etre div gompagnunezh c'hoarioù video: Sega gant ar megadrive (pe genesis) ha Nintendo gant ar Super nintendo (pe Super nes pe super Famicom). E-pad pell o doa en em c'houlennet ar brizourien gant piv ez aje an trec'h er brezel-mañ. Tu zo lavaret eo Sega a zo aet ar maout gantañ a-drugarez, pergen, da Phantasy Star II ha da Thunder Force IV (ur c'hoari video STUP). Brudet eo Phantasy Star II evit bezañ ur c'hoari diaes.
Evit stourm eo diazezet ar c'hoari war ur mod tro-ha-tro. Dav oa d'ar c'hoarierien dibab oberoù an tudennoù a-raok pep krogad emgann. Disheñvel e oa an holl dudennoù ha bep a arouezenn o doa. Lod a oa ampart-tre gant ur c'hleze, lod gant un arm-tan, lod all a oa barrek-kenañ evit pareañ ha lod all c'hoazh a oa barrek tre war ar strobinellerezh.
Istor ar c'hoari-mañ a dremen barzh ur c’hoskoriad heol anvet Algol. E Galaksienn Andromeda emañ kuzhet ar c’hoskoriad heol-se. Bez ez eus teir flanedenn ennañ : Palma pe Palm (planedenn ar gouarnamant), Motavia pe Mota (a oa a-raok un dezerzh hogen treuzfurmet eo bet en ur baradoz ardaouel gant un hin tropikal) hag er fin eo Dezoris pe Dezo (ur blanedenn skornek ne ouier ket kalz a draoù diouti).
Heuliad un istor all (Phantasy Star 1) eo istor Phantasy Star II. Emaomp eta 1000 bloaz goude trec'h Alis hag he mignoned war Lassic (tudennoù an istor kentañ).
Deuet eo koskoriad Algol da vezañ pinvidikoc'h c'hoazh, a-drugarez d'un urzhiater galloudus-tre a ra war-dro pep tra er sistem : Mother-Brain. Mother Brain a reol holl ar C'hlimatrol, ar Bio-System Lab ha traoù all a bourchas kement tra a zo ezhomm anezho evit pobl Motavia.
Kregiñ a ra ar c'hoari gant un hunvre eus an haroz, Rolf. Ennañ e wel ur plac'hig (e gwirionez ez eo Alis, tudenn bennañ ar Phantasy Star Kentañ) o stourm a-enep d'un droukspered. N'emañ ket hon haroz evit fiñval ken met, a-daol-trumm, e tihun Rolf. Diouzh ar beure emaomp. Ret eo dezhañ mont da labourat. Evit gwir eo un agent a labour e Paseo, kêrbenn ar blanedenn anvet Motavia. Mont a ra d'an tour-kreiz da welet ar c'homandant a-benn klevout e urzhioù...
"N'ez a ket mat an traoù ken" eme ar c'homandant dezhañ. "Euzhviled e-leizh zo o c'hantreal war ar maez. Ret eo deoc'h mont d'al Labourva Biosystem evit goulenn ouzh e urzhiater petra a zo o c'hoarvezout."
Neuze e tistro Rolf d'ar gêr gant ar c'hoant da dapout ha da brientiñ buan-ha-buan e gefridi. Met, ur wech er gêr e teu war wel Nei, un numan (da lavaret eo ur mutant hanter den hag hanter gazhek). Degemeret e oa bet gant Rolf abaoe ur pennadig peogwir e oa bet dianket e straedoù Paseo ha ne ouie ket etrezek pelec'h mont. Dalc'hen a ra Nei warnañ evit dont gantañ a-benn sikour anezhañ war e gefridi. Diouzhtu e kompren Nolf, ne vo ket tu dezhañ cheñch soñj Nei. Ganti e vo graet ar veaj eta.
Mont a reont gant an hent ha goude un nebeud emgannioù ez eo ret dezho tremen war ur pont. Hogen stanket eo an hent gant un forban, Darum, en doa klasket lazhañ Nei seizh miz zo... Buan-tre e vo dizoloet gant Rolf, Nei ha Rudo, nevez en em gavet er skipailh, e ra Darum tout an torfedoù-se da zaspren e verc'h a zo bet skrapet gant torfedourien : 50 000 meseta! Miret eo Teim, merc'h Darum, e Tour Nido. Dieubiñ a reont anezhi ha distreiñ ganti da welet Darum, war ar pont stanket gantañ. Siwazh e oa bet lakaet ur ouel war he dremm gant aon na vefe anavezet gant un den gouest d'ober drouk dezhi evit kaout un dial a-enep Darul. Ur wech erruet e-tal Darum e klask Teim komz gant e dad, met hemañ n'anavez ket anezhi ha lazhañ Teim. Ur wech ma wel e oa bet lazhet e verc'h gantañ, e kav gwelloc'h en em zistruj.
Kendec'hel a ra hor skipailh (Rolf, Nei ha Rudo, ur chaseour nevez deuet er skipailh) betek ar Biosystem Labourva. Barzh ar milendall-mañ e vo kavet enrolladur urzhiater al labourva Biosystem.
Un tad a zo bet skrapet Teim, e verc'h digantañ. Rediet eo bet dont da vezañ preizher ha da lazhañ tud a-benn dastum arc'hant evit an daspren (50 000 peseta). Siwazh dezhañ e vo lazhet e verc’h gantañ e-unan, abalamour ma krede e oa ur veajourez bennak. Goude an torfed-se en em zistrujo. An enebour kentañ eo. Ret eo diskouez Teim dezhañ evit galloud mont d'ar Labourva Biosystem.
Un nerzh drouk en deus c'hoant da zistruj pep tra ha d'ober poan da Vab-Den. Den ne oar eus pelec'h e teu pe piv en deus krouet an nerzh se.
Un urzhiater galloudus a ra war-dro pep tra e koskoriad Algol. Savet eo bet er bloavezh AW845. Dizeeunet eo bet gant Dark Force.
doubl Nei. Frouezh enklaskoù genetek a implije TDN Mab-Den ha TDN loened. Krouet eo bet gant skiantourien daou vloaz a-raok tro-gaer Phantasy Star II. Ken galloudus e oa m’o doa klasket ar skiantourien-se lazhañ anezhi hogen deuet e oa bet a-benn da derc'hout diganto. Honnezh a zo kiriek da vezañ laeret TDN ar Biosystem Lab ha da vezañ krouet euzhviloù evit distruj Mab-den. A-benn ar fin, n'eo ket ken drouk ha-se met c'hoant he doa da gaout he dial war ar re o deus klasket lazhañ anezhi hag o deus implijet an natur hep teurel evezh.
E-pad ar c'hoari e vo ret da Nei stourm hec'h-unan a-enep Neifirst. E-penn kentañ e vo un emgann etre Nei ha Neifirst hag ordin e vez lazhet Nei ha goude se e vez dialet anezhi gant ar peurrest eus ar strollad. Hogozik dic’hallus eo bezañ trec'h war Neifirst pa vez Nei o stourm he-unan met koulskoude ez eus tu bezañ trec'h warni. Er c’haz-se e vo ur gaozadenn un tammig disheñvel. Siwazh e varvo Nei memestra, ken liammet m'eo hi ouzh Neifirst.
Roll teknikoù ar c'hoari, o frizioù e poentoù teknik (TP) hag o efedoù Pa grog anv an teknik gant Gi e vez div wech efedusoc’h. Pa kreg gant Na e vez teir gwech efedusoc'h.